Нобэрэ пщэдейрэ
Жэпуэгъуэм и 8, гъубж
Астрономием и дунейпсо махуэщ
Ульяновскэ областым щагъэлъапIэ еджакIуэм и махуэр
УФ-м щагъэлъапIэ кхъухьхэм — псым тетхэми, псы щIагъым щIэтхэми, уэгум итхэми — я командирхэм я махуэр
Хорватием и щхьэхуитыныгъэм и махуэщ
1860 гъэм Бахъсэн цIыхубэ судыр къызэрагъэпэщауэ щытащ.
1961 гъэм Москва и Кремлым съездхэм я къэрал уардэунэр къыщызэIуахащ икIи япэ концертыр щатащ. Ар зыхуэгъэзар унэр зыщIа ухуакIуэхэрт.
1945 гъэм США-м щыщ Спенсер Перси микроволновэ хьэку къызэригупсысам щыхьэт техъуэ тхылъ иратащ.
1970 гъэмСолженицын Александр Нобель саугъэтыр къыхуагъэфэщащ.
1991 гъэм Хорватиемрэ Словениемрэ Югославием къыхэкIащ, езыхэм республикэ щхьэхуэхэр яIэ хъуахэщ.
2007 гъэм Елец «Дзэ щIыхьым и къалэ» цIэр фIащащ.
Урысей бэнакIуэ цIэрыIуэ, циркым и артист, Урысейм щIыхь зиIэ и артист Поддубный Иван къызэралъхурэ илъэси 148-рэ ирокъу.
Урыс усакIуэ, зэдзэкIакIуэ цIэрыIуэ Цветаевэ Маринэ къызэралъхурэ илъэси 127-рэ ирокъу.
Совет актёр, уэрэджыIакIуэ Бернес Марк къызэралъхурэ илъэси 108-рэ ирокъу.
Филологие щIэныгъэхэм я доктор, АКъУ-м и профессор, ЩIДАА-м и академик, АР-ми УФ-ми щIэныгъэхэмкIэ щIыхь зиIэ я лэжьакIуэ ЗекIуэхъу Увжыкъуэ къызэралъхурэ илъэс 91-рэ ирокъу.
Совет тхакIуэ цIэрыIуэ, зи IэдакъэщэкIхэмкIэ фильм гъэщIэгъуэнхэр (псалъэм папщIэ, «Семнадцать мгновений весны», «ТАСС уполномочен заявить») траха Семёнов Юлиан къызэралъхурэ илъэс 88-рэ ирокъу.
Мэкъумэш щIэныгъэхэм я доктор, профессор Умар Анатолэ и ныбжьыр илъэс 84-рэ ирокъу.
Театрымрэ киномрэ я актёр цIэрыIуэ, РСФСР-м и цIыхубэ артист Куравлёв Леонид и ныбжьыр илъэс 83-рэ ирокъу.
Мэкъумэш щIэныгъэхэм я доктор, Къэбэрдей-Балъкъэр къэрал мэкъумэш университетым и профессор Къагъырмэс Црай и ныбжьыр илъэс 80 ирокъу.
Совет фигурист, 1976 гъэм Инсбрук (Австрие) щекIуэкIа Олимп Джэгухэм дыщэ медаль къыщызыхьа, дунеймрэ Европэмрэ я чемпионатхэм мызэ-мытIэу щытекIуа, СССР-м спортымкIэ щIыхь зиIэ и мастер Горшков Александр и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 18, жэщым градус 11 — 12 щыхъунущ.
Жэпуэгъуэм и 9, бэрэжьей
Пощтым и дунейпсо махуэщ. 1874 гъэм жэпуэгъуэм и 9-м дунейпсо пощт зэгухьэныгъэр къызэрагъэпэщащ.
Урысейм и МЧС-м къегъэщIылIауэ къызэрагъэпэщащ мафIэсым зыщыхъумэным елэжь IэнатIэ щхьэхуэ
1943 гъэм Тамань хытIыгуныкъуэр нэмыцэ-фашист зэрыпхъуакIуэхэм къыIэщIагъэкIыжащ.
1975 гъэм Сахаров Андрей Нобель саугъэтыр къыхуагъэфэщащ.
1989 гъэм СССР-м къыщащтащ лэжьакIуэ гупхэм я улахуэкIэ е нэгъуэщI щIэмыарэзы гуэрхэр къагъэлъагъуэу я IэнатIэхэм пIалъэкIэ къыпэрыкIыну зэрыхуитым теухуа унафэ.
2002 гъэм щIадзащ 10-нэ Урысейпсо къыхэтхыкIыныгъэм.
2004 гъэм Афганистаным а къэралым щыяпэу президент хэхыныгъэхэр щекIуэкIащ. А къулыкъур хуагъэфэщауэ щытащ Карзай Хьэмид.
2009 гъэм США-м и президент Обамэ Барак Нобель и саугъэтыр хуагъэфэщащ.
Убых тхакIуэ, журналист Щхьэплъы Зубейдэ къызэралъхурэ илъэси 110-рэ ирокъу.
Театрымрэ киномрэ я актёр цIэрыIуэ, СССР-м и цIыхубэ артист Евстигнеев Евгений къызэралъхурэ илъэс 93-рэ ирокъу.
Инджылызым щыщ рок-музыкант, уэрэджыIакIуэ, усакIуэ, композитор цIэрыIуэ, «The Beatles» гупым и къызэгъэпэщакIуэ Леннон Джон къызэралъхурэ илъэс 79-рэ ирокъу.
УхуакIуэ, хьэрычэтыщIэ, «ААА» фирмэм и унафэщI Къуршэ Валерэ и ныбжьыр илъэс 64-рэ ирокъу.
Урысей къэрал къулыкъущIэу, политикыу щыта Немцов Борис къызэралъхурэ илъэс 60 ирокъу.
Инджылызым и премьер-министру щыта Кэмерон Дэвид и ныбжьыр илъэс 53-рэ ирокъу.
Актрисэ, КъБР-м и Къэрал саугъэтым и лауреат, республикэм щIыхь зиIэ и журналист Мысостышхуэ Маринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градус 13 — 14, жэщым градус 11 — 12 щыхъунущ.
